बृजभूषण बोले- आरोप लगाने वालीं खिलाड़ी एक ही अखाड़े की, जिसके कर्ता-धर्ता दीपेंद्र हुड्‌डा
WFI President Brij Bhushan Sharan Singh Sexual Harassment Case भारतीय कुश्ती महासंघ (WFI) दिल्ली के जंतर-मंतर पर भारतीय कुश्ती महासंघ (WFI) के अध्यक्ष बृजभूषण की गिरफ्तारी की मांग को लेकर धरने पर बैठी महिला खिलाड़ी लगातार बड़े खुलासे कर रहे हैं। इसी बीच विनेश फोगाट ने एक और बड़ा खुलासा किया है।
दिल्ली के जंतर-मंतर पर पहलवानों का धरना आठवें दिन भी जारी है। इस बीच सुप्रीम कोर्ट के आदेश पर दिल्ली पुलिस ने सभी सातों शिकायतकर्ता महिला खिलाड़ियों को सुरक्षा दे दी है। सभी की सुरक्षा में 1-1 सिपाही को तैनात किया गया है। इनकी ड्यूटी 12-12 घंटे की होगी। समीक्षा के बाद सुरक्षा यूनिट के कर्मियों की तैनाती की जाएगी।
वहीं बृजभूषण ने कहा कि आरोप लगाने वाली सभी लड़कियां एक ही अखाड़े की हैं, जिसका नाम महादेव रेसलिंग अकादमी हैं। इसके कर्ता-धर्ता सांसद दीपेंद्र हुड्‌डा हैं।
उन्होंने कहा कि हरियाणा के 90% खिलाड़ी भारतीय कुश्ती संघ पर विश्वास करते हैं। इंसाफ जंतर मंतर से नहीं मिलेगा, उसके लिए पुलिस और कोर्ट में जाना होगा। अखिलेश यादव इनके समर्थन में नहीं आए। क्योंकि वह सच्चाई को बहुत ही नजदीक से जानते हैं।
भाजपा प्रदेशाध्यक्ष OP धनखड़ का खिलाड़ियों को समर्थन
हरियाणा के सब लोग खिलाड़ियों का आदर करते हैं। पुलिस में FIR हो चुकी है और मुझे लगता है कि जो भी FIR हुई है, पुलिस कार्रवाई करेगी। हरियाणा के लोगों की भावना, हम सभी की भावना खिलाड़ियों के साथ हैं। प्रधानमंत्री सबके मन की बात सुन रहे हैं। वह सब की मन की बात के साथ आगे बढ़ रहे हैं। वें देश के मन की बात करते हैं।
जंतर मंतर पहुंचे इनेलो नेता अभय सिंह चौटाला
इनेलो के नेता एवं विधायक अभय सिंह चौटाला रविवार को पहलवानों को समर्थन देने के लिए दिल्ली जंतर-मंतर पर पहुंचे। जहां उन्होंने सत्ता में आसीन जन विरोधी नेताओं को चेताया कि दुनिया भर में देश का नाम गौरवान्वित करने वाली पहलवान बेटियों को समय रहते इंसाफ नहीं दिया तो यह आंदोलन और बढ़ेगा और देश की जनता उठ खड़ी होगी। पूरे विपक्ष को PM से मिलने की जरूरत, अगर विपक्ष नहीं मिलने जाता, तो हम हरियाणा को बंद कर देंगे
बजरंग ने फोन पर कहा लड़की उपलब्ध करवाओ: बृजभूषण
आज कॉल रिकॉर्डिंग को लेकर जब बृजभूषण सिंह से सवाल किया गया तो उन्होंने इसका खुलासा कर दिया। बृजभूषण सिंह ने कहा कि वो कॉल रिकॉर्डिंग बजरंग पुनिया की है। इस ऑडियो के बारे में बताते हुए उन्होंने कहा कि उस ऑडियो में बजरंग पुनिया एक लड़की से बात कर रहे हैं और वो कह रहे हैं कि किसी भी तरीके से और किसी भी कीमत पर कोई लड़की उपलब्ध कराओ।
साथ ही कहा कि 8 जनवरी को जो धरना हुआ था, उसमें जितने भी अखाड़ों की खिलाड़ी शामिल हुए थे, उन अखाड़ों और खिलाड़ियों पर कार्रवाई की गई है। बिना परमिशन के धरने में शामिल होने पर एयरफोर्स, हरियाणा पुलिस ने भी नोटिस जारी किया। लेकिन अब धरने में रेलवे के खिलाड़ी बैठें हुए हैं, जिनसे रेलवे बोर्ड कोई पूछताछ नहीं कर रहा है। मैं पूछना चाहता हूं कि जिस धरने में मोदी विरोधी, योगी विरोधी और भाजपा विरोधी बातें हो रही हो, नारेबाजी हो रही हो, वो धरना कैसे चल सकता है।
इससे पहले विनेश फोगाट ने कहा कि सालों से चली आ रही प्रताड़ना के बारे में साल 2021 में प्रधानमंत्री नरेंद्र मोदी को बताया गया था। उन्होंने सब जल्द ठीक होने का आश्वासन देते हुए खेल मंत्री से मिलने को कहा था। हम खेल मंत्री से मिले तो 24 घंटे में सारी बातें बृजभूषण तक पहुंच गईं। इसके बाद हमें जान से मारने की धमकियां मिली। इतना टॉर्चर किया कि हम खुदकुशी कर लें।
पहले ही पुलिस को शिकायत दे देनी चाहिए थी: योगेश्चर
उधर, IOA की जांच कमेटी व खेल मंत्रालय की ओवरसाइट कमेटी मेंबर ओलिंपियन योगेश्चर दत्त ने कहा- पहलवानों को 3 महीने पहले ही पुलिस को शिकायत दे देनी चाहिए थी। पुलिस भी तभी कार्रवाई करेगी, जब उनके पास कोई शिकायत होगी।
आज के बड़े अपडेट्स 
पढ़िए विनेश ने PM से मुलाकात को लेकर क्या दावे किए...
टोक्यो ओलिंपिक से लौटकर पीएम को बताई थी आपबीती
मीडिया से बातचीत में विनेश ने कहा कि 2021 में मैंने प्रधानमंत्री नरेंद्र मोदी को सेक्शुअल हैरेसमेंट की बात बताई थी। मैंने उस समय उन्हें इतना खुलकर नहीं बताया था, क्योंकि मैं खुद टोक्यो ओलिंपिक से वापस आई थी। मैं इतनी टॉर्चर थी कि मैंने इशारे-इशारे में उन्हें अपनी बात बताने की पूरी कोशिश की।
मैंने कहा कि हमें मेंटली टॉर्चर कर रहे हैं। हमें और हमारी फैमिली को मारने तक की धमकी मिल रही है। लड़कियों के साथ बहुत गलत हो रहा है। हर तरीके से हमें परेशान किया जा रहा है, प्लीज हमारी हेल्प कीजिए। तब उन्होंने आश्वासन दिया था कि सब ठीक हो जाएगा। हम बैठे हैं इधर। आप चिंता मत कीजिए, आप अच्छे से गेम खेलिए।
खेल मंत्री से जो शिकायतें कीं, 24 घंटे में बृजभूषण तक पहुंच गईं
विनेश ने कहा कि इसके बाद भी बृजभूषण की हरकतें बंद होने का नाम नहीं ले रही थी। इस दौरान प्रधानमंत्री ने मुझे खेल मंत्री से मिलने को बोला था। मैं खेल मंत्री से मिली और उन्हें सारी बात बताई। 24 घंटे भी नहीं हुए थे, जो बात मैंने खेल मंत्री को बताई थी वह एक-एक बात बृजभूषण को पता लग गई।
यह सब बातें उन्होंने या उनके ऑफिस वालों ने बृजभूषण को बताई, ये मुझे नहीं पता। लेकिन 24 घंटे के भीतर सारी बात बृजभूषण को पता लग गई। इसके बाद मेरे पति को फोन आ गए कि आपने ऐसे कैसे प्रधानमंत्री को कहा है।
इतना परेशान किया गया कि हम सुसाइड कर लें
विनेश ने कहा कि हमें धमकियां मिलनी शुरू हुईं कि आपकी हिम्मत कैसे हो गई है? आपको तो हम देखते हैं। ऐसे थोड़ी ना छोड़ देंगे, मरवा देंगे। नेशनल कैंप में आते हो, लखनऊ बाय रोड आते हो। वहां कोई हादसा हो जाएगा। उस समय ये बातें बोली जा रही थी। उस टाइम हमें इतना परेशान किया कि हम खुद से मर जाए, सुसाइड कर लें। विनेश ने कहा कि मैं तो सब कुछ बोल दूंगी, तो यह लोग उसी टाइम बृजभूषण को बताएंगे और कुछ गलत हो जाएगा।
कमेटी को दोषी या निर्दोष साबित करने का हक नहीं: योगेश्चर
IOA जांच कमेटी सदस्य भाजपा नेता एवं ओलिंपियन योगेश्चर दत्त बोलें- पहलवानों को 3 महीने पहले ही पुलिस को शिकायत दे देनी चाहिए थी। क्योंकि पुलिस भी तभी कार्रवाई करेगी, जब उनके पास कोई शिकायत होगी। कमेटी के पास ये हक नहीं है कि वह किसी को दोषी या निर्दोष साबित कर सकें। कमेटी का काम सिर्फ इतना था कि दोनों पक्षों की बात सुनकर उसकी रिपोर्ट मुख्यालय को दे दें। सजा देने का काम न्यायालय का है।
पीड़ित खिलाड़ियों को जांच अधिकारी देंगे नोटिस: रिपोर्ट
दिल्ली पुलिस के मुताबिक मामले की जांच कर रहे जांच अधिकारी सभी पीड़ित खिलाड़ियों को नोटिस भेजकर CRPC की धारा 164 के तहत मजिस्ट्रेट के सामने अपने बयान दर्ज कराने के लिए कह सकते हैं। इसके बाद आगे की कानूनी कार्रवाई की जाएगी।
WFI चीफ बृजभूषण के खिलाफ दर्ज हो चुकी 2 FIR
रेसलिंग फेडरेशन ऑफ इंडिया (WFI) के अध्यक्ष बृजभूषण शरण सिंह के खिलाफ शुक्रवार को दिल्ली के कनॉट प्लेस पुलिस स्टेशन में दो FIR दर्ज की गई हैं। दिल्ली पुलिस ने एक नाबालिग रेसलर से यौन शोषण के मामले में बृजभूषण पर पॉक्सो एक्ट के तहत केस दर्ज किया है। वहीं, दूसरी FIR अन्य 6 महिला रेसलर्स के यौन शोषण के आरोप में दर्ज हुई है।
21 अप्रैल को एक नाबालिग समेत 7 महिला रेसलर्स ने बृजभूषण के खिलाफ यौन शोषण की शिकायत की थी। केस ना दर्ज होने पर रेसलर्स ने सुप्रीम कोर्ट में याचिका दाखिल की थी। यहां सुनवाई के दौरान पुलिस ने WFI अध्यक्ष के खिलाफ केस दर्ज करने की बात कही थी।
प्रियंका ने कहा- बृजभूषण से इस्तीफा ले सरकार
शनिवार सुबह प्रियंका गांधी करीब एक घंटे धरनास्थल पर रहीं। उन्होंने 50 मिनट तक विनेश फोगाट, साक्षी मलिक और बजरंग पूनिया से बात की। बातचीत में विनेश और साक्षी भावुक हो गईं तो प्रियंका ने विनेश के सिर पर हाथ रखकर दिलासा दिलाया। प्रियंका ने कहा- अब तक FIR की कॉपी नहीं मिली है। सवाल है कि सरकार बृजभूषण को क्यों बचा रही।
प्रियंका ने कहा, 'मुझे पीएम से कोई उम्मीद नहीं है, क्योंकि अगर उन्हें पहलवानों की चिंता है, तो उन्होंने अभी तक उनसे बात क्यों नहीं की। जब मेडल जीतकर आते हैं तो उनके साथ फोटो खिंचवाते हैं। लेकिन अब तक उनसे बातचीत नहीं की। देश खिलाड़ियों के साथ खड़ा है। मुझे गर्व है कि पहलवान ऐसी चीज के लिए खड़े हैं और आवाज उठा रहे हैं।'
केजरीवाल रेसलर्स से मिले:कहा- जिनको देश से प्यार वे इनका समर्थन करें
शनिवार शाम 4 बजे दिल्ली के CM अरविंद केजरीवाल भी आए और पहलवानों को अपना समर्थन दिया। जंतर-मंतर पहुंचे केजरीवाल ने कहा- ये जगह बहुत पवित्र है। 2011 में हमने यहीं से आंदोलन शुरू किया और देश की राजनीति बदल दी। ये पहलवान यहीं से देश की खेल व्यवस्था बदल देंगे। मेरी अपील है कि जिन लोगों को देश से प्यार है वे छुट्‌टी लेकर पहलवानों का साथ देने यहां आएं। केंद्र सरकार से भी अपील है कि वे यहां का बिजली-पानी बंद न करें।
WFI चीफ ने कहा- इस्तीफा नहीं दूंगा
BJP सांसद बृजभूषण सिंह ने कहा कि मैं पूरी तरह निर्दोष हूं। अपराधी बनकर इस्तीफा नहीं दूंगा। खिलाड़ियों का धरना-प्रदर्शन राजनीति से प्रेरित है। इसमें नेता और बड़े व्यापारी शामिल हैं।​ इससे पहले उन्होंने इस्तीफा देने की बात कही थी लेकिन शर्त रखी थी कि अगर पहलवान जंतर-मंतर से वापस लौट जाएं।​​​​​
ये खबरें भी पढ़ें:- 
प्रियंका के बाद केजरीवाल रेसलर्स से मिले:कहा- जिनको देश से प्यार वे इनका समर्थन करें, बृजभूषण बोले- अपराधी बनकर इस्तीफा नहीं दूंगा
दिल्ली के जंतर-मंतर पर पहलवानों का धरना सातवें दिन भी जारी है। पहलवान रेसलिंग फेडरेशन ऑफ इंडिया (WFI) अध्यक्ष बृजभूषण शरण सिंह के इस्तीफे की मांग कर रहे हैं। शनिवार सुबह 7:45 बजे कांग्रेस महासचिव प्रियंका गांधी पहलवानों से मिलीं। शाम 4 बजे दिल्ली के CM अरविंद केजरीवाल भी आए और पहलवानों को अपना समर्थन दिया (पूरी खबर पढ़ें)
फोगाट बहनें आमने-सामने: बबीता बोलीं- प्रियंका गांधी का छेड़छाड़ का आरोपी सचिव धरने में आया; विनेश ने कहा- आंदोलन कमजोर मत करो 
भारतीय कुश्ती संघ के अध्यक्ष बृजभूषण शरण सिंह पर 2 FIR होने के बाद अब फोगाट बहनें ही एक-दूसरे के आमने-सामने हो गई। दरअसल, शनिवार सुबह धरने पर प्रियंका गांधी पहुंची थी। जिसकी एक फोटो बबीता फोगाट ने ट्वीट कर लिखा- प्रियंका वाड्रा अपने निजी सचिव संदीप सिंह को लेकर महिला पहलवानों को न्याय दिलाने पहुंची हैं, लेकिन इस व्यक्ति पर खुद महिलाओं से छेड़छाड़ का आरोप है। (पूरी खबर पढ़ें)
धरने पर रोजाना 1 लाख खर्चा: पहले किराए पर लिए गद्दे-स्पीकर, अब सारा सामान खरीद रहे; विनेश फोगाट के पति देख रहे व्यवस्था 
विनेश फोगाट के पति सोमवीर राठी ने कहा, ‘इसलिए हमने गद्दे खरीदने का फैसला किया। उन्होंने अपने गांव खरखौदा से 50 हजार रुपए देकर 80 गद्दे खरीदे। उनसे प्रतिदिन गद्दे के लिए 12 हजार रुपए का किराया लिया जा रहा था। यह बहुत बड़ी रकम है (पूरी खबर पढ़ें)